CELEX: 32006R1558
Language: hu
Date: 2006-10-18 00:00:00
Title: A Bizottság 1558/2006/EK rendelete ( 2006. október 18. ) a takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK tanácsi rendelet alkalmazásával kapcsolatos részletes szabályok megállapításáról szóló 2799/1999/EK rendelet módosításáról

19.10.2006   
            
            
               HU
            
            
               Az Európai Unió Hivatalos Lapja
            
            
               L 288/21
            
         
      A BIZOTTSÁG 1558/2006/EK RENDELETE
   
   (2006. október 18.)
   a takarmányozásra szánt fölözött tejre és sovány tejporra és az ilyen sovány tejpor értékesítéséhez nyújtott támogatásra vonatkozóan az 1255/1999/EK tanácsi rendelet alkalmazásával kapcsolatos részletes szabályok megállapításáról szóló 2799/1999/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 15. cikkére,
   mivel:
   
               (1)
            
            
               A 2799/1999/EK bizottsági rendelet (2) 7. cikkének (1) bekezdése meghatározza a takarmányozásra szánt fölözött tejre és sovány tejporra vonatkozó támogatás összegét, figyelembe véve az 1255/1999/EK rendelet 11. cikkének (2) bekezdésében megállapított tényezőket. Tekintettel a sovány tejpor piaci árának belső piaci növekedésére és a konkurens fehérjék piaci árának növekedésére, a sovány tejpor kínálatának csökkentésére és a borjúárak kedvező alakulására, a támogatás összegét nullában kell rögzíteni arra az időre, amíg a jelenlegi helyzet fennáll.
            
         
               (2)
            
            
               A 2799/1999/EK rendeletet ezért ennek megfelelően módosítani kell.
            
         
               (3)
            
            
               A Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A 2799/1999/EK rendelet 7. cikke (1) bekezdésének helyébe a következő szöveg lép:
   
      „(1)   A támogatás meghatározása az alábbiak szerint történik:
      
                  a)
               
               
                  0,00 euro/100 kg fölözött tej esetében, amelynek fehérjetartalma eléri a zsírmentes szárazanyag legalább 35,6 %-át;
               
            
                  b)
               
               
                  0,00 euro/100 kg fölözött tej esetében, amelynek fehérjetartalma eléri a zsírmentes szárazanyag legalább 31,4 %-át, de kevesebb annak 35,6 %-ánál;
               
            
                  c)
               
               
                  0,00 euro/100 kg sovány tejpor esetében, amelynek fehérjetartalma eléri a zsírmentes szárazanyag legalább 35,6 %-át;
               
            
                  d)
               
               
                  0,00 euro/100 kg sovány tejpor esetében, amelynek fehérjetartalma eléri a zsírmentes szárazanyag legalább 31,4 %-át, de kevesebb annak 35,6 %-ánál.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. október 18-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      (2)  HL L 340., 1999.12.31., 3. o. A legutóbb az 1018/2006/EK rendelettel (HL L 183., 2006.7.5., 12. o.) módosított rendelet.